………………….. napirendi pont

**ELŐTERJESZTÉS**

**a Képviselő-testület 2015. február 26-i rendes ülésére**

**Tárgy:** Rendőrséggel kötendő szerződés módosítása

**Készítette:** …………………………

 dr. Murai Renáta

 Jegyzői Titkárság vezető

**Egyeztetve:** ………………………...

 Dankó Virág

 Alpolgármester

**Látta:** ………………………..

 dr. Szalai Tibor

 Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A Képviselő-testület 401/2014. (XII. 18.) határozatával elfogadta, hogy a BRFK részére – a II. kerületi Rendőrkapitányság személyi állományának jutalmazása céljából – 1.999.999 Ft-ot Önkormányzatunk átadjon.

A határozat mellékleteként elfogadott szerződés 6. pontja szerint a támogatás összege 2015. február 20. napjáig használható fel és a 9. pont szerint mindezzel 2015. február 28. napjáig kell elszámolni.

A Rendőrség jelezte, hogy a hosszú adminisztráció, illetve az évforduló miatti pénzügyi nyilvántartások okán nem fogják tudni a fenti határidőket tartani, ezért kérik a Képviselő-testületet, hogy járuljon hozzá a szerződés határidőket tartalmazó 6. és 9. pontjának módosításához.

Kérem a tisztelt Képviselő-testületet a határozati javaslat elfogadására!

**Határozati javaslat**

A Képviselő-testület úgy dönt, hogy a 401/2014. (XII. 18.) határozata mellékleteként elfogadott szerződést az alábbiak szerint módosítja:

* a szerződés 6. pontja helyébe az alábbi rendelkezés lép: „A támogatás teljes összege 2015. március 31. napjáig használható fel.”
* a szerződés 9. pontja helyébe a következő rendelkezés lép: „A támogatás elszámolásának határideje: 2015. április 8.”

A szerződés egyebekben nem változik.

**Felelős :** polgármester

**Határidő:** azonnal

(A határozat elfogadásához egyszerű többségű szavazati arány szükséges.)

**Budapest, 2015. február 18.**

 **Dr. Láng Zsolt**

 **Polgármester**